Carolus Koffi Diby
Carolus, vulgo Charles Koffi Diby (die 7 Septembris 1957 Bouaké in urbe natus; apud Abidjan mortuus die 7 Decembris 2019) fuit oeconomus et politicus Litoris Eburnei.

Alumnus fuit universitatis Abidianensis et scholae nationalis administrationis in eadem urbe sitae. Minister delegatus ab oeconomia et vectigalibus die 4 Decembris 2005 factus est, primo ministro Carolo Konan Banny. Minister principalis ab eisdem rebus fuit a die 29 Martii 2007 usque ad 7 Decembris 2010, iterum ab 11 Aprilis 2011 ad 21 Novembris 2012, primis ministris Gulielmo Soro et Ioanne Ahoussou-Kouadio. Insuper minister a munitione iuxta praesidem die 13 Martii 2012 factus est. Deinde minister rerum externarum meruit a die 22 Novembris eiusdem anni usque ad 12 Ianuarii 2016, praeside Alassane Ouattara, primo ministro Daniele Kablan Duncan.

Notae

Bibliographia 
 André Silver Konan, "Côte d’Ivoire : décès de Charles Koffi Diby, président du Conseil économique et social" in Jeune Afrique (8 Decembris 2019)

Nati 1957
Mortui 2019
Politici Litoris Eburnei
Ministri rerum externarum
Alumni Universitatis Abidianensis
Alumni Scholae Nationalis Administrationis (Litus Eburneum)
Ministri vectigalium